এ দিনে বেছে নিতে পারেন কাতান, সিল্ক, অ্যান্ডি, তসর, মসলিন কিংবা কোটার শাড়ি। একরঙা শাড়িতে শুধু পাড়-আঁচল দিয়েই এখন করা হচ্ছে নানান এক্সপেরিমেন্ট। কাতান শাড়িতে কাতান পাড় তো থাকছেই। কিছু শাড়িতে আবার লেসের ব্যবহারেও বাড়তি সৌন্দর্য যোগ করেছে। সিল্ক, তসর বা মসলিন শাড়িতে প্যাচওয়ার্কের বেশ চোখে পড়ে। পাড়ে সুতার কাজ ছাড়াও এমব্রয়ডারি, স্ক্রিন প্রিন্টের সঙ্গে হাতের কাজ, জরি, পুঁতি বা চুমকির কাজও রয়েছে। কোটার শাড়িতে আলগা পাড় বসিয়েও ডিজাইন হচ্ছে। এ ধরনের পাড়ের শাড়িতে চওড়া লেসের ব্যবহার বেশ চোখে পড়ে। ডিজাইনে খানিকটা নতুনত্ব আনতে কিছু শাড়ির পাড়ে পাইপিন ও আলাদাভাবে তৈরি অন্য রংয়ের পাড়ও বসানো হয়েছে। সপ্তমীর জন্য উজ্জ্বল যে কোনো একরঙা পাড়ের শাড়ি বেছে নিন। ডিজাইনভেদে এ ধরনের শাড়ির দাম পড়বে সাড়ে ৩ হাজার থেকে ১৫ হাজার টাকা পর্যন্ত।